Diari Oficial de la Generalitat Valenciana


Sumari del DOGV 6014, del 15-05-2009 (2009/5230)

RESOLUCIÓ de 17 d'abril de 2009, de la presidenta de l'Institut Valencià de l'Audiovisual Ricardo Muñoz Suay, per la qual s'adjudiquen les ajudes a la producció de documentals de creació per al 2008.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6014

Data del DOGV
:   15-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5230


Data del document
:   17-04-2009

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * petita empresa
    * ajuda pública
    * producció audiovisual
    * suport econòmic
    * indústria audiovisual
    * mitjana empresa

RESOLUCIÓ de 17 d'abril de 2009, de la presidenta de l'Institut Valencià de l'Audiovisual Ricardo Muñoz Suay, per la qual s'adjudiquen les ajudes a la producció de documentals de creació per al 2008. [2009/5230]  
Per la Resolució de 21 de juliol de 2008 de la presidenta de l'Institut Valencià de Cinematografia Ricardo Muñoz Suay, es van convocar les ajudes a la producció audiovisual per al 2008 (DOCV núm. 5816, de 29 de juliol de 2008).  
L'objectiu de les ajudes és impulsar la creació d'obres audiovisuals a la Comunitat Valenciana. D'acord amb la resolució de 15 d'abril de 2009, de la presidenta de l'Institut Valencià de l'Audiovisual Ricardo Muñoz Suay, per la que es modifica l'import màxim d'estes ajudes i la seua distribució per anualitats i es comunica la decisió positiva de la Comissió Europea sobre compatibilitat amb el Mercat Comú del règim per a la concessió d'ajudes a xicotetes i mitjanes empreses per a la producció audiovisual de contingut artístic i cultural convocades per Resolució de 21 de juliol de 2008, l'import destinat a estes ajudes ascendix a un màxim d'1.080.000 euros a càrrec dels pressupostos de 2009.  
D'acord amb la base 21 de la resolució de convocatòria, la vicepresidència de l'Institut Valencià de Cinematografia Ricardo Muñoz Suay va resoldre amb data 31 de juliol de 2008 el nomenament dels membres de la comissió avaluadora per a la valoració dels projectes presentats.  
La comissió avaluadora de les ajudes a la producció de documentals de creació es va reunir a la seu de l'Institut Valencià de Cinematografia Ricardo Muñoz Suay (plaça de l'Ajuntament, 17, València) el 31 d'octubre de 2008 a les 11.00 hores. Per a la valoració dels projectes la comissió va aplicar els criteris establits en la base 20 de la resolució de convocatòria.  
La comissió va emetre un informe en el qual s'especificava la valoració positiva de determinats projectes i la desestimació de la resta, en aplicació de les bases de la resolució de convocatòria de les ajudes a la producció de 2008.  
Vist l'informe de la comissió avaluadora de les propostes presentades i la proposta del vicepresident de l'Institut Valencià de Cinematografia Ricardo Muñoz Suay, de conformitat amb les bases de la convocatòria, resolc:  
Primer  
Adjudicar les ajudes a la producció de documentals de creació segons s'indica a continuació.  
Títol: El secreto de su arte  
Productora: 2many Producers, SL. CIF: U77649484  
Pressupost: 69.149,12 €.   
Punts: 39,60. Subvenció concedida 2009: 15.274,50 €  
Títol: Estudios Moro. L'anunci de la modernitat  
Productora: Indigo Media, SA. CIF: V37365435  
Pressupost: 227.931,63 €.   
Punts: 38,60. Subvenció concedida 2009: 22.462,50 €  
Títol: Chapí, generación restaurada  
Productora: Adí Producciones, SL. CIF: I18010656  
Pressupost: 117.885 €.   
Punts: 37,40. Subvenció concedida 2009: 22.462,50 €  
Títol: Un hombre de esencia  
Productora: Alberto González Lorente. NIF: 08851366X  
Pressupost: 62.000 €.   
Punts: 34,56. Subvenció concedida 2009: 13.477,50 €  
Segon  
Desestimar les sol·licitud que es relaciona a continuació per no ajustar-se als requisits de la convocatòria: «Com es fa», de Miracle Candela, SL.   
Tercer  
Desestimar la resta de sol·licituds en aplicació dels criteris de valoració especificats en la convocatòria i per haver obtingut una puntuació inferior respecte als projectes beneficiaris.  
D'acord amb el que establixen els articles 107, 116 i 117 de la Llei 30/1992, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la presidenta de l'Institut Valencià de l'Audiovisual en el termini d'un mes a comptar des de l'endemà de la publicació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació de la present resolució.  
València, 17 d'abril de 2009.- La presidenta de l'Institut Valencià de l'Audiovisual Ricardo Muñoz Suay: Trinidad María Miró Mira.